title: Препоръка на Съвета от 11 юли 2017 година относно националната програма за реформи на Финландия за 2017 г. и съдържаща становище на Съвета относно програмата за стабилност на Финландия за 2017 г.

text:
               9.8.2017

               BG

               Официален вестник на Европейския съюз

               C 261/114

         ПРЕПОРЪКА НА СЪВЕТА
   от 11 юли 2017 година
   относно националната програма за реформи на Финландия за 2017 г. и съдържаща становище на Съвета относно програмата за стабилност на Финландия за 2017 г.
   (2017/C 261/25)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 5, параграф 2 от него,
   като взе предвид Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси (2), и по-специално член 6, параграф 1 от него,
   като взе предвид препоръката на Европейската комисия,
   като взе предвид резолюциите на Европейския парламент,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета за социална закрила,
   като взе предвид становището на Комитета за икономическа политика,
   като има предвид, че:

               (1)

               На 16 ноември 2016 г. Комисията прие годишния обзор на растежа, с което постави началото на европейския семестър за 2017 г. за координация на икономическите политики. Приоритетите на годишния обзор на растежа бяха одобрени от Европейския съвет на 9—10 март 2017 г. Въз основа на Регламент (ЕС) № 1176/2011, на 16 ноември 2016 г. Комисията прие Доклада за механизма за предупреждение, в който беше посочено, че Финландия ще бъде една от държавите членки, за които ще бъде извършен задълбочен преглед. На същата дата Комисията прие и препоръка за препоръка на Съвета относно икономическата политика на еврозоната, която беше одобрена от Европейския съвет на 9—10 март 2017 г. На 21 март 2017 г. Съветът прие препоръката относно икономическата политика на еврозоната (наричана оттук нататък „препоръка за еврозоната“) (3).

               (2)

               Като държава членка, чиято парична единица е еврото, и с оглед на тясната взаимообвързаност между икономиките в икономическия и паричен съюз, Финландия следва да гарантира пълното и навременно изпълнение на препоръката за еврозоната, както е посочено в препоръки 1—2 по-долу.

               (3)

               Докладът за Финландия за 2017 г. беше публикуван на 22 февруари 2017 г. В него бе оценен напредъкът на Финландия в изпълнението на специфичните за страната препоръки, приети от Съвета на 12 юли 2016 г., последващите действия във връзка със специфичните за страната препоръки, приети през предходните години, както и напредъкът на Финландия по отношение на националните ѝ цели по стратегията „Европа 2020“. Докладът включва също така задълбочен преглед по член 5 от Регламент (ЕС) № 1176/2011, резултатите от който бяха публикувани също на 22 февруари 2017 г. Анализът на Комисията ѝ дава основание да заключи, че във Финландия не са налице макроикономически дисбаланси.

               (4)

               На 28 април 2017 г. Финландия представи своята национална програма за реформи за 2017 г. и своята програма за стабилност за 2017 г. Двете програми бяха оценени едновременно, за да бъдат отчетени взаимовръзките между тях.

               (5)

               Съответните специфични за всяка държава препоръки бяха взети предвид при програмирането на европейските структурни и инвестиционни фондове (ЕСИ фондове) за периода 2014—2020 г. Както е предвидено в член 23 от Регламент (ЕС) № 1303/2013 на Европейския парламент и на Съвета (4), когато това е необходимо за подпомагане на изпълнението на съответните препоръки на Съвета, Комисията може да поиска от дадена държава членка да преразгледа своето споразумение за партньорство и съответните програми и да предложи промени в тях. Комисията предостави допълнителни подробности за начина, по който ще използва тази разпоредба, в насоките относно прилагането на мерките, обвързващи ефективността на европейските структурни и инвестиционни фондове с доброто икономическо управление.

               (6)

               За Финландия понастоящем се прилагат предпазните мерки на Пакта за стабилност и растеж и правилото за дълга. В своята програма за стабилност за 2017 г. правителството планира влошаване на номиналното салдо от -1,9 % от БВП през 2016 г. до -2,3 % през 2017 г., последвано от стабилно подобряване до -0,2 % от БВП през 2020 г. Средносрочната бюджетна цел — дефицит в размер на 0,5 % от БВП в структурно изражение — се очаква да бъде постигната от 2019 г. нататък. Въз основа на преизчисленото (5) структурно салдо обаче средносрочната бюджетна цел ще бъде постигната едва през 2020 г. Според програмата за стабилност за 2017 г. съотношението на консолидирания държавен дълг към БВП се очаква да достигне своя връх от 64,7 % през 2017 г. и да спадне до 62,7 % от БВП през 2020 г. Макроикономическият сценарий в основата на тези бюджетни прогнози изглежда благоприятен, особено по отношение на 2018 и 2019 г. Сценарият се основава на очакването, че заетостта ще нараства с близо 2 % годишно през периода 2018—2019 г., което е значително повече от средното годишно увеличение през последните 10 години (+0,2 %).

               (7)

               На 22 май 2017 г. Комисията публикува доклад по член 126, параграф 3 от ДФЕС, тъй като консолидираният държавен дълг на Финландия надвиши референтната стойност от 60 % от БВП. В доклада се прави заключението, че след оценка на всички релевантни фактори критерият за дълга следва да се счита за спазен.

               (8)

               В програмата за стабилност за 2017 г. се посочва, че въздействието на извънредния приток на бежанци върху бюджета е значително и се предоставят достатъчно доказателства за обхвата и естеството на тези допълнителни бюджетни разходи. Според програмата за стабилност за 2017 г. разходите са 0,34 % от БВП през 2016 г. Според Комисията допустимите допълнителни разходи през 2016 г. възлизат на 0,17 % от БВП. Разпоредбите, съдържащи се в член 5, параграф 1 и член 6, параграф 3 от Регламент (ЕО) № 1466/97, позволяват обслужването на тези допълнителни разходи, тъй като притокът на бежанци е необичайно събитие, неговото въздействие върху публичните финанси на Финландия е значително и тяхната устойчивост няма да бъде засегната, като се даде възможност за временно отклонение от плана за корекции за постигане на средносрочната бюджетна цел. Ето защо размерът на изискваната корекция за постигане на средносрочната бюджетна цел за 2016 г. бе намален, за да се вземат под внимание тези разходи. Според програмата за стабилност за 2017 г. разходите, свързани с извънредния приток на бежанци, се очаква да намалеят с 0,15 % от БВП през 2017 г. Комисията ще направи окончателна оценка по отношение на 2017 г., включително относно допустимите суми, през пролетта на 2018 г. въз основа на наблюдаваните данни, предоставени от финландските органи.

               (9)

               В своя проект на бюджетен план за 2017 г. Финландия поиска да се възползва от гъвкавост в рамките на предпазните мерки на ПСР съгласно „съвместно договорена позиция относно гъвкавостта в рамките на Пакта за стабилност и растеж“, одобрена от Съвета по икономически и финансови въпроси през февруари 2016 г. предвид планираното изпълнение на важни структурни реформи, които ще имат положително въздействие върху дългосрочната устойчивост на публичните финанси (искане за гъвкавост в размер на 0,5 % от БВП), и национални разходи по проекти, съфинансирани от Съюза по линия на европейските структурни и инвестиционни фондове (искане за гъвкавост в размер на 0,1 % от БВП).

               (10)

               Искането за гъвкавост за структурни реформи се отнася до реформи на пазара на труда, в частност пакта за конкурентоспособност и пенсионната реформа. По отношение на повече от 90 % от наетите лица пактът замразява заплатите за 12 месеца и трайно увеличава годишното работно време с 24 часа без компенсация. Освен това наетите лица постоянно ще плащат по-голям дял от вноските за социална сигурност. С цел да компенсира замразяването на заплатите и увеличението на разходите за наетите лица, правителството намали данъците върху доходите от трудова дейност окончателно, считано от 2017 г. Пенсионната реформа ще увеличи най-ниската законоустановена пенсионна възраст от 63 на 65 години до 2027 г.; след това възрастта за пенсиониране ще бъде обвързана със средната продължителност на живота. И двете реформи влязоха в сила през 2017 г. В резултат на пакта за конкурентоспособност подобрената разходна конкурентоспособност може да доведе до по-голяма заетост и увеличение на реалния БВП с около 1,5 — 2 % съгласно проекта на бюджетен план за 2017 г. Като се има предвид естеството на мярката, съществува несигурност във връзка с прогнозите за заетостта или БВП, но те изглеждат като цяло реалистични. Следователно тези реформи ще имат положително въздействие върху устойчивостта на публичните финанси. Освен това резултатите от подробната оценка на прогнозната разлика между фактическия и потенциалния БВП през 2017 г., въз основа на прогнозата на Комисията от пролетта на 2017 г., сочат, че Финландия спазва минималния целеви показател през 2017 г. Като допълнителна гаранция за запазване на референтната стойност за дефицита в размер на 3 % от БВП правителството пое публично ангажимент да предприеме допълнителни мерки през 2017 г., ако е необходимо, за да се гарантира спазването на фискалните правила, включително спазването на референтната стойност от 3 % от БВП, предвидена в Договорите. Въз основа на това съгласно оценката към настоящия момент Финландия отговаря на условията за поисканото временно отклонение от 0,5 % от БВП през 2017 г., при условие че страната изпълнява договорените реформи по подходящ начин, което ще бъде проследено в рамките на европейския семестър.

               (11)

               По отношение на искането за гъвкавост за допълнителни инвестиции информацията, предоставена от програмата за стабилност за 2017 г., изглежда, потвърждава, че временното отклонение на Финландия от плана за корекции за постигане на средносрочната бюджетна цел през 2017 г. се използва ефективно за увеличаване на инвестициите. Поради това и като се имат предвид горепосочените елементи по отношение на предпазния марж и това, че подробната оценка на прогнозната разлика между фактическия и потенциалния БВП потвърждава, че Финландия е засегната от икономически неблагоприятна конюнктура, съгласно оценката към настоящия момент Финландия отговаря на условията за поисканото временно отклонение от 0,1 % от БВП през 2017 г. с цел да бъдат взети предвид националните разходи за инвестиции в проекти, съфинансирани от Съюза. Комисията ще извърши последваща оценка, за да провери действителния размер на националните разходи в съфинансираните инвестиционни проекти и на съответното допустимо отклонение.

               (12)

               На 12 юли 2016 г. Съветът препоръча на Финландия да постигне годишна фискална корекция от поне 0,6 % от БВП за постигане на средносрочната бюджетна цел през 2017 г. В прогнозата на Комисията от пролетта на 2017 г. е посочена възможност за допълнително временно отклонение в размер на 0,6 % от БВП през 2017 г. съгласно клаузата за структурни реформи и клаузата за инвестиции, като същевременно се гарантира, че минималният целеви показател продължава да се спазва (т.е. структурен дефицит от 1,1 % от БВП). Въз основа на това структурното салдо би могло да се влоши с 0,5 % от БВП през 2017 г. Въз основа на прогнозата на Комисията от пролетта на 2017 г. Финландия ще спази изискванията съгласно предпазните мерки на ПСР. Ако бъде взета предвид настоящата актуализирана прогноза за намалението на отражението върху бюджета през 2017 г., дължащо се на изключителния приток на бежанци, заключението от оценката не би се променило като цяло. За 2018 г. Финландия следва да постигне своята средносрочна бюджетна цел, като се вземат предвид допуснатото отклонение във връзка с необичайни събития (разрешено за 2016 г.), както и допуснатите отклонения, свързани с изпълнението на структурните реформи и инвестициите (разрешени за 2017 г.) (6). Въз основа на прогнозата на Комисията от пролетта на 2017 г. това представлява максимален номинален темп на растеж на нетните първични държавни разходи (7) от 1,6 %, което съответства на годишна структурна корекция от 0,1 % от БВП. При непроменена политика Финландия ще спази изискванията съгласно предпазните мерки на ПСР през 2018 г. Ако бъде взета предвид настоящата актуализирана прогноза за намалението на отражението върху бюджета през 2017 г., дължащо се на изключителния приток на бежанци, заключението от оценката не би се променило като цяло. В същото време Финландия се очаква prima facie да не спази целевия показател за намаляване на дълга през 2017 и 2018 г. Като цяло Съветът е на мнение, че Финландия трябва да има готовност да предприеме допълнителни мерки за гарантиране на съответствие.

               (13)

               Очаква се вследствие от застаряването на населението и намаляването на работната ръка разходите за пенсии, здравеопазване и дългосрочни грижи да нараснат от 23 % от БВП през 2013 г. на 27 % до 2030 г. През януари 2017 г. влезе в сила пенсионна реформа, която ще повиши най-ниската законоустановена пенсионна възраст от 63 на 65 години до 2027 г. и ще обвърже законоустановената възраст за пенсиониране с промените в средната продължителност на живота. Разходите за социални и здравни услуги, за които понастоящем отговарят общините, възлизат на 10 % от БВП. Ако системата не бъде реформирана, тези разходи се очаква през следващите години да нарастват с 4,4 % годишно в номинално изражение и да се увеличат като дял от БВП. Сред основните цели на реформите е да намали продължителната липса на устойчивост на публичните финанси чрез по-добър контрол на разходите. Това ще бъде постигнато чрез интегриране на услуги, по-големи предприятия като доставчици на услуги и цифровизация. Първият пакет от законодателни предложения за реформа на социалните и здравните услуги беше представен на парламента през март 2017 г. Тези закони ще установят правната рамка за 18 нови области, които ще поемат отговорността за социалните и здравните услуги от общините, считано от 2019 г. Законодателните предложения за най-оспорваните части от реформата, по-специално относно свободата на пациентите да избират своя доставчик на услуги, бяха представени на парламента в началото на май 2017 г. и трябва да бъдат приети, за да започнат да се прилагат от 2019 г. нататък, както е планирано.

               (14)

               Увеличенията на заплатите са умерени през последните години. Средното годишно увеличение на договорените заплати е 0,7 % в периода 2014—2016 г. Поради слабия ръст на производителността на труда разходната конкурентоспособност бележи само постепенно подобрение. През 2016 г. социалните партньори подписаха пакта за конкурентоспособност, насочен към поетапно подобряване на разходната конкурентоспособност на Финландия през 2017 г. По отношение на повече от 90 % от наетите лица пактът за конкурентоспособност замразява заплатите за 12 месеца и трайно увеличава годишното работно време с 24 часа без допълнителна компенсация. Освен това наетите лица постоянно ще плащат по-голям дял от вноските за социална сигурност. Тези мерки се очаква да подпомогнат увеличаването на износа и заетостта през следващите години. Предстоящият кръг на преговорите за заплатите през втората половина на 2017 г. ще бъде от решаващо значение за гарантирането на тези очаквани положителни въздействия, тъй като с пакта за конкурентоспособност не бяха преодолени изцяло разликите по отношение на разходната конкурентоспособност спрямо партньорски икономики.

               (15)

               Положението на пазара на труда започна да се подобрява постепенно през 2016 г., но все още има предизвикателства. Заетостта в сектора на производството е намаляла с 21 % между 2008 и 2015 г. Други сектори, като строителството, недвижимите имоти и здравеопазването, показват признаци на недостиг на работна ръка. Това подчертава необходимостта от целенасочени активни политики на пазара на труда и продължаване на инвестициите в ученето за възрастни и професионалното обучение, за да се даде възможност за професионална мобилност. Съотношението между свободните и заетите работни места през 2016 г. беше почти толкова високо, колкото през 2007 г., а равнището на безработица беше два процентни пункта по-високо. Това може да отразява несъответствия между търсенето и предлагането на пазара на труда, ниска привлекателност на някои свободни работни места или ограничени стимули за започване на работа. Необходими са непрестанни усилия за осигуряване на по-добри резултати на пазара на труда за неактивните лица, особено тези във възрастовата група 25—39 години, дългосрочно безработните и мигрантите. За постигането на по-добри резултати в социално отношение и на пазара на труда по отношение на хората с миграционен произход ще са нужни също непрекъснати инвестиции в тяхното образование.

               (16)

               Що се отнася до активизирането, сложната система за социална сигурност с различните си видове обезщетения може да доведе до рискове от значително висок дял на неактивната работна сила и от капан на ниските заплати, както и до бюрократични проблеми при възстановяването на обезщетения. Преодоляването на тези капани ще бъде от решаващо значение. За да се увеличат стимулите за приемане на предложения за работа, бяха затегнати задължението за приемане на предложение за работа от страна на безработните и задължението за участие в схеми за стимулиране на активността. Освен това продължителността на обезщетенията за безработица, свързани с доходите, беше намалена. Бяха въведени положителни стимули, като например възможност за използване на основното обезщетение за безработица под формата на субсидии за мобилност и за заплати с цел активизиране на лицата, търсещи работа. Стимулите за приемане на предложена работа може да бъдат увеличени допълнително, като се премахнат съществуващите бюрократични пречки пред приемането на работа или стартирането на предприемаческа дейност.

               (17)

               Неразходната конкурентоспособност действа като спирачка за осъществяването на износ и може да ограничи привлекателността на Финландия за чуждестранните инвеститори. Структурната промяна е в ход, но в последно време се забави. Беше постигнат напредък в отварянето за конкуренция на сектори на услугите, като търговията на дребно и транспорта, и бяха направени предложения за увеличаване на конкуренцията в други вътрешни сектори на услугите. Въпреки че съгласно международни сравнения Финландия се нарежда сред водещите държави в света по отношение на стопанската си среда и привлекателността за инвестиране, наличните входящи инвестиции във Финландия са под средното за Съюза равнище в сравнение с мащаба на икономиката.

               (18)

               В контекста на европейския семестър за 2017 г. Комисията направи цялостен анализ на икономическата политика на Финландия и го публикува в доклада за страната за 2017 г. Освен това Комисията направи оценка на програмата за стабилност за 2017 г., националната програма за реформи за 2017 г. и последващите действия във връзка с препоръките, отправени към Финландия през предходните години. Комисията взе предвид не само значението на програмите и на последващите действия за провеждането на устойчива фискална и социално-икономическа политика във Финландия, но и тяхното съответствие с правилата и насоките на Съюза предвид необходимостта от засилване на цялостното икономическо управление на Съюза чрез принос на равнище ЕС към бъдещите решения на национално равнище.

               (19)

               С оглед на тази оценка Съветът разгледа програмата за стабилност за 2017 г., като становището му (8) е изразено по-специално в препоръка 1 по-долу,

         ПРЕПОРЪЧВА на Финландия да предприеме следните действия през 2017 и 2018 г.:

               1.

               Да провежда своята фискална политика в съответствие с изискванията на предпазните мерки на Пакта за стабилност и растеж, което предполага да постигне своята средносрочна бюджетна цел през 2018 г., като се вземат предвид допуснатите отклонения, свързани с необичайни събития, изпълнението на структурните реформи и инвестициите, за които е разрешено временно отклонение. Да осигури навременното приемане и прилагане на административната реформа за подобряване на разходната ефективност на социалните и здравните услуги.

               2.

               Да стимулира по-нататъшното привеждане на възнагражденията в съответствие с развитието на производителността при пълно зачитане на ролята на социалните партньори. Да предприеме целенасочени активни мерки на политиката на пазара на труда за справяне с предизвикателствата, свързани със заетостта и в социално отношение, да осигури стимули за приемане на предложена работа и насърчаване на предприемачеството.

               3.

               Да продължи да подобрява регулаторната рамка и да намали административната тежест с цел увеличаване на конкуренцията в сферата на услугите и насърчаване на инвестициите.

      Съставено в Брюксел на 11 юли 2017 година.

            За Съвета

            Председател

         T. TÕNISTE

      (1)  ОВ L 209, 2.8.1997 г., стр. 1.

      (2)  ОВ L 306, 23.11.2011 г., стр. 25.

      (3)  ОВ C 92, 24.3.2017 г., стр. 1.

      (4)  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

      (5)  Коригираното спрямо фазата на икономическия цикъл бюджетно салдо минус еднократните и другите временни мерки, преизчислено от службите на Комисията по общоприетата методика.

      (6)  На Финландия се дава възможност да се отклони от своята средносрочна бюджетна цел през 2018 г., тъй като временните отклонения са пренесени за следващ период от три години.

      (7)  Нетните разходи на държавното управление се състоят от общите държавни разходи с изключение на разходите за лихви, разходите по програми на Съюза, които изцяло се покриват от приходи от фондове на Съюза, и недискреционните промени в разходите за обезщетения при безработица. Бруто образуването на основен капитал на националното финансиране се разсрочва в рамките на 4-годишен период. Дискреционните мерки по отношение на приходите или предвидено от закона увеличаване на приходите са взети под внимание. Еднократните мерки по отношение както на приходите, така и на разходите, се нетират.

      (8)  Съгласно член 5, параграф 2 от Регламент (ЕО) № 1466/97.


title: Препоръка на Европейската централна банка от 28 октомври 2016 година до Съвета на Европейския съюз относно външните одитори на Banc Ceannais na hÉireann/Central Bank of Ireland (ЕЦБ/2016/29)

text:
               10.11.2016

               BG

               Официален вестник на Европейския съюз

               C 413/1

         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 28 октомври 2016 година
   до Съвета на Европейския съюз относно външните одитори на Banc Ceannais na hÉireann/Central Bank of Ireland
   (ЕЦБ/2016/29)
   (2016/C 413/01)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:

               (1)

               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на настоящите външни одитори на Banc Ceannais na hÉireann/Central Bank of Ireland, Grant Thornton, изтече след одита за финансовата 2015 година. Поради това е необходимо да се назначат външни одитори за периода, започващ от финансовата 2016 година.

               (3)

               Banc Ceannais na hÉireann/Central Bank of Ireland избра Mazars за свои външни одитори за финансовите години от 2016 до 2020,

         ПРИЕ НАСТОЯЩАТА ПРЕПОРЪКА:
   Препоръчва се назначаването на Mazars за външни одитори на Banc Ceannais na hÉireann/Central Bank of Ireland за финансовите години от 2016 до 2020.

      Съставено във Франкфурт на Майн на 28 октомври 2016 година.

            Председател на ЕЦБ

         Mario DRAGHI


title: Препоръка на Съвета от 9 юли 2013 година относно националната програма за реформи на Италия за 2013 г. и съдържаща становище на Съвета относно програмата за стабилност на Италия за периода 2012—2017 г.

text:
               30.7.2013

               BG

               Официален вестник на Европейския съюз

               C 217/42

      ПРЕПОРЪКА НА СЪВЕТА

   от 9 юли 2013 година
   относно националната програма за реформи на Италия за 2013 г. и съдържаща становище на Съвета относно програмата за стабилност на Италия за периода 2012—2017 г.
   2013/C 217/11
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 5, параграф 2 от него,
   като взе предвид Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси (2), и по-специално член 6, параграф 1 от него,
   като взе предвид препоръката на Европейската комисия,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета по социална защита,
   след консултация с Комитета по икономическа политика,
   като има предвид, че:

               (1)

               На 26 март 2010 г. Европейският съвет постигна съгласие по предложението на Европейската комисия да се започне изпълнението на нова стратегия за работни места и растеж — стратегията „Европа 2020“ — въз основа на засилена координация на икономическите политики, която е съсредоточена върху ключовите области, в които е необходимо да се предприемат действия за повишаване на потенциала на Европа за устойчив растеж и конкурентоспособност.

               (2)

               На 13 юли 2010 г. Съветът прие препоръка относно общите насоки за икономическите политики на държавите-членки и на Съюза (за периода 2010—2014 г.), а на 21 октомври 2010 г. прие решение относно насоки за политиките за заетост на държавите-членки по заетостта (3), като заедно двата акта представляват т.нар. „интегрирани насоки“. Държавите-членки бяха приканени да се съобразят с интегрираните насоки при провеждането на националната си икономическа политика и политика по заетостта.

               (3)

               На 29 юни 2012 г. държавните и правителствените ръководители на държавите-членки взеха решение относно Пакт за растеж и работни места, с който се предоставя съгласувана рамка за действие на равнището на отделните държави, ЕС и еврозоната, като се използват всички възможни лостове, инструменти и политики. Те взеха решение относно действията, които да бъдат предприети на равнище държави-членки, като изразиха пълната си ангажираност с постигането на целите на стратегията „Европа 2020“ и с изпълнението на специфичните за държавите препоръки.

               (4)

               На 10 юли 2012 г. Съветът прие препоръка (4) относно националната програма за реформи на Италия за 2012 г. и даде становището си относно програмата за стабилност на Италия за периода 2012—2015 г.

               (5)

               На 28 ноември 2012 г. Комисията прие годишния обзор на растежа, с което се постави началото на европейския семестър за 2013 г. за координация на икономическата политика. Също на 28 ноември 2012 г., въз основа на Регламент (ЕС) № 1176/2011, Комисията прие и Доклада за механизма за предупреждение, в който беше посочено, че Италия ще бъде една от държавите-членки, за които ще се извърши задълбочен преглед.

               (6)

               Европейският парламент участва надлежно в Европейския семестър в съответствие с Регламент (ЕО) № 1466/97 и на 7 февруари 2013 г. прие Резолюция относно аспектите, свързани със заетостта и социалните въпроси, в Годишния обзор на растежа за 2013 г. и Резолюция относно приноса към Годишния обзор на растежа за 2013 г.

               (7)

               На 14 март 2013 г. Европейският съвет одобри приоритетите, насочени към осигуряване на финансова стабилност, фискална консолидация и действия за стимулиране на растежа. Той подчерта необходимостта от продължаване на диференцирана фискална консолидация, благоприятстваща растежа, възстановяване на нормалните условия за отпускане на заеми за икономиката, насърчаване на растежа и конкурентоспособността, справяне с безработицата и социалните последици от кризата и модернизиране на публичната администрация.

               (8)

               На 10 април 2013 г. Комисията публикува резултатите от задълбочения преглед за Италия в съответствие с член 5 от Регламент (ЕС) № 1176/2011. Анализът на Комисията дава основание да се заключи, че в Италия съществуват макроикономически дисбаланси, чието преодоляване изисква целенасочени политически действия. По-специално загубата на външната конкурентоспособност, както и високата публична задлъжнялост в условия на продължителен слаб растеж продължават да бъдат сочени като основните макроикономически дисбаланси на Италия.

               (9)

               На 11 април 2013 г. Италия представи своята национална програма за реформи за 2013 г. и своята програма за стабилност за периода 2012—2017 г. След тяхното представяне сформираното на 28 април ново правителство заяви намерението си да укрепи програмата за структурната реформа, като същевременно потвърди бюджетните цели, посочени в програмата за стабилност. На 17 май беше прието постановление, в което се съдържат нови разпоредби относно данъчното облагане на недвижимо имущество и схемата за компенсиране на заплащанията за непълно заетите лица. Двете програми и новите мерки, предприети от правителството, бяха оценени едновременно, за да бъдат отчетени взаимовръзките между тях.

               (10)

               Въз основа на оценката на програмата за стабилност в съответствие с Регламент (ЕО) № 1466/97, Съветът е на мнение, че макроикономическият сценарий, който е залегнал в основата на бюджетните прогнози на програмата, изглежда оптимистичен в сравнение с прогнозата на службите на Комисията от пролетта на 2013 г. Сценарият е реалистичен от 2015 г. нататък, но при условие че приетите структурни реформи бъдат изпълнени изцяло, което обаче продължава да бъде предизвикателство. Посочената в програмата за стабилност бюджетна стратегия беше потвърдена от новото правителство и подкрепена от парламента. Тя цели поддържането на дефицита под референтната стойност в Договора от 3 % от БВП през целия програмен период, постигане на средносрочната цел (СБЦ) през 2013 г. и намаляване на съотношението между дълга и БВП от 2014 г. нататък. В програмата за стабилност е потвърдена СБЦ за балансирана бюджетна позиция в структурно отношение, което е в съответствие с пакта за стабилност и растеж. През 2012 г. дефицитът беше намален до референтната стойност в Договора от 3 % от БВП и съгласно прогнозата на службите на Комисията от пролетта на 2013 г. се очаква да остане под референтната стойност в Договора през периода 2013—2014 г. Счита се, че приетите на 17 май от италианското правителство разпоредби няма да имат съществено отражение върху дефицита, ако се изпълняват последователно. Както е описано в решението за отмяна на процедурата при прекомерен дефицит, прието от Съвета на 21 юни 2013 г., в законодателството бяха включени две предпазни клаузи, за да се осигури постигането на бюджетните цели. След подобряването в периода 2009—2012 г. на БВП с 2,7 процентни пункта с натрупване и ако се приеме, че няма да има повече промени в политиката, структурното салдо като дял от БВП се очаква да се подобри с още един процентен пункт през 2013 г., на – 0,5 %, и след това отново да спадне минимално през 2014 г.
               През 2014 г. структурното първично салдо ще достигне почти 5 % от БВП. Прогнозираната структурна корекция за 2013 г. е целесъобразна и се основава на анализ на разходите, без да се отчитат дискреционните мерки по отношение на приходите, докато за 2014 г., въз основа на прогнозата на службите на Комисията от пролетта на 2013 г., е налице отклоняване от пътя на корекция, насочен към постигане на средносрочната цел. В програмата за стабилност се предвижда делът на държавния дълг да достигне своя връх през 2013 г. и да започне да намалява след това, благодарение също така на приходите от приватизация, възлизащи на 1 процентен пункт от БВП на година. В прогнозата обаче съотношението между дълга и БВП продължава до 2014 г. да нараства до 132,2 % от БВП при условие в политиката да няма никакви промени, също и поради погасяването на търговския дълг, което прибавя около 2,5 процентни пункта за периода 2013—2014 г., като данните за приходите от приватизация все още не са посочени конкретно. От 2013 г. нататък Италия е в тригодишен преходен период по отношение на спазването на критериите за дълга и кривата на дълга в програмата за стабилност гарантира в достатъчна степен, че те ще бъдат спазени. Прогнозите в програмата за стабилност за дефицита и за дълга обаче са изготвени при условие че приетите бюджетни мерки и структурни реформи бъдат изпълнени изцяло, което е от първостепенно значение за запазването на доверието в пазара и за увеличаване на растежа и работните места.

               (11)

               Макар че бяха приети важни реформи с цел насърчаване на фискалната устойчивост и на растежа, тяхното пълно прилагане продължава да бъде проблематично и има място за по-нататъшни действия. Редица основни предложени мерки все още не са одобрени или все още изискват приемане по законодателен път, като съществуват рискове да не бъдат последователно следвани на всички нива на управление. Въпреки предприетите действия ефективността на публичната администрация по отношение на регулаторната и процедурната рамка, качеството на управление и административният капацитет продължават да страдат от слабости, които засягат прилагането на реформите и бизнес средата.

               (12)

               За подобряването на бизнес средата е необходимо да бъде завършена реформата в областта на гражданското правосъдие чрез бързо въвеждане на преразгледаната организация на съдилищата и намаляване на прекомерната продължителност на производствата, на броя на висящите дела и на големия брой съдебни спорове. След решението от октомври 2012 г. на Конституционния съд относно медиацията са необходими действия за насърчаване на използването на механизми за извънсъдебно решаване на спорове. Корупцията представлява сериозен проблем, водещ до разходи, оценявани на 4 % от БВП, което силно ограничава потенциала за икономическо възстановяване. Законът за борба с корупцията от ноември 2012 г. изисква последващи действия и ефективността на противодействието на корупцията може да бъде допълнително подобрена, по-специално по отношение на давността, която понастоящем се характеризира с кратки давностни срокове.

               (13)

               Амбициозната стратегия за фискална консолидация, която вече се изпълнява, бе придружена с въвеждането в Конституцията през април 2012 г. на правило за балансиран бюджет и действия за подобряване на ефикасността и качеството на публичните разходи. Въпреки това пропуски в прилагането пречат за постигането на пълната ефективност на предприетите действия. Политическата безизходица блокира необходимото намаляване на броя на провинциите. Кохезионният план за действие даде възможност за ускоряване на усвояването на средствата от структурните фондове, които са в размер на около 11,9 млрд. евро в три последователни фази. Въпреки това продължаващата липса на желание за подобряване на цялостното управление на фондовете, особено в южната част на Италия, е повод за сериозна загриженост с оглед на програмния период 2014—2020 г. Това означава, че има още много какво да се направи за подобряване на ефикасността на публичните разходи.

               (14)

               Традиционно банките играят решаваща роля в подкрепа на италианската икономическа дейност, по-специално чрез отпускане на заеми за малки предприятия, но тяхната способност да поемат тази роля е отслабена поради дълго продължаващата икономическа рецесия. Увеличаването на кредитния риск, характеризиращо се с голям и нарастващ обем на необслужваните кредити, допринесе за свиване на кредитите и за задълбочаване на ниската рентабилност на банките. В отговор Банката на Италия провежда оценка на адекватността на обезпечаването във връзка с обезценени заеми посредством проверки на място. Специфичните характеристики на корпоративно управление на някои италиански банки могат да ограничат ефективността на тяхното финансово посредничество. Бяха приети мерки за насърчаване на използването на небанкови финансови канали, по-специално дялово финансиране и корпоративно дългово финансиране, и подобряване на капацитета за иновации, но техният обхват остава ограничен. Транспонирането на Директива 2000/35/ЕО на Европейския парламент и на Съвета от 29 юни 2000 г. относно борбата със забавяне на плащане по търговските сделки (5) и планираното уреждане на натрупаните търговски дългове ще спомогнат за подобряване на ликвидността на предприятията.

               (15)

               През юни 2012 г. беше приета широкообхватна реформа на пазара на труда за справяне с липсата на гъвкавост и със сегментацията му. Реформата трябва да бъде завършена чрез приемане на изпълнителното законодателство, а конкретното прилагане на място следва да бъде наблюдавано внимателно. Освен това все още предстои включването на държавните бюра по заетостта в администрацията, предоставяща обезщетения за безработица, което следва да подпомогне прилагането на ефикасни стратегии за професионална активност. През 2011—2013 г. чрез последователни споразумения социалните партньори определиха нова рамка за определяне на заплатите. Тя е подкрепена с данъчни стимули за постигане на по-добра съгласуваност между заплатите и производителността и местните условия на пазара на труда. Тази рамка следва да бъде действително приложена и постепенно адаптирана въз основа на мониторинг на резултатите.

               (16)

               Младежката безработица и делът на младите хора, които не работят, не учат или не се обучават, продължиха да нарастват, достигайки в края на 2012 г. съответно 37 % и 21,1 %. Както завършилите висше образование, така и делът на заетост на младите хора, завършили висше образование, са най-ниските в Съюза, което показва, че уменията на младите висшисти не са докрай съобразени с нуждите на пазара на труда. Въпреки че случаите на преждевременно напускане на училище намаляват умерено, техният брой продължава да е голям. Това повдига опасения относно постиженията на образователната система. Един от основните елементи в това отношение е учителската професия, която понастоящем се характеризира с единен план за кариера и предлага ограничени перспективи по отношение на професионалното развитие. Участието на жените на пазара на труда продължава да бъде слабо и различията между половете по отношение на заетостта са едни от най-големите в Съюза. Рискът от изпадане в бедност и социално изключване и особено сериозните материални лишения нарастват значително, докато системата за социална закрила е изправена пред все по-големи трудности при посрещането на социалните потребности, тъй като е обременена най-вече с разходите за пенсии.

               (17)

               Структурата на данъчната система продължава да бъде сложна и оказва голяма тежест върху труда и капитала. След усилията, осъществени през 2010—2011 г., допълнителните мерки, приети за прехвърляне на данъчната тежест от производствените фактори към потреблението, собствеността и околната среда, бяха по-ограничени. Все още са необходими действия за опростяване на данъчната система, рационализиране на данъчните разходи, привеждане в съответствие на данъчната основа с пазарните стойности, подобряване на спазването на данъчното законодателство и предотвратяване на укриването на данъци. В очакване на преразглеждането на кадастралната система предвидената реформа на данъчното облагане на недвижимото имущество цели подобряване на нейната справедливост в рамките на ограниченията на бюджетната стратегия, залегнала в програмата за стабилност. Намаляването на скритата икономика и недекларирания труд могат да са от полза за публичните финанси и имат положителни последици за собствения капитал. Преразглеждането на освобождаванията от ДДС или намалените ставки, както и на преките данъчни разходи може да изисква известно адаптиране на социалните трансфери, за да се намали отражението им върху разпределението.

               (18)

               Значителни усилия бяха положени за либерализация в сектора на услугите. Реформата на регулираните професии следва да се задълбочи, за да бъдат преодолени оставащите ограничения, а основните ѝ принципи следва да бъдат защитени срещу възможни спънки, произтичащи най-вече от реформата на юридическата професия. След решението на Конституционния съд от юли 2012 г. от значение са също така действия за отваряне на местните публични служби за конкурси. Последващите действия във връзка с предложенията на италианския орган по конкурентоспособността, предвидени от италианското законодателство, ще спомогнат за справянето с тези въпроси.

               (19)

               Реформата на мрежовите индустрии продължава по отношение на отварянето на достъпа до пазара и подобряването на капацитета по отношение на инфраструктурата, но все още са налице значителни проблеми. Разделянето в газовия сектор се очаква скоро да приключи, а националната стратегия за енергетиката от март 2013 г. трябва да продължи да се изпълнява. Отварянето на телекомуникациите за конкуренцията е още една потенциална сфера на действие. Все още не е учреден новият орган в областта на транспорта, отговорен за магистралите, летищата, пристанищата и железопътните линии. Той следва да бъде независим, да разполага с необходимите за функционирането му средства и с правомощия за налагане на санкции. Налице е сериозен проблем, свързан с недостатъците на вътрешната и трансграничната инфраструктура, разликите между Севера и Юга, като всичко това допринася за високите цени на енергията, слабото навлизане на широколентовите комуникации и слабостите в областта на транспорта.

               (20)

               В рамките на европейския семестър Комисията направи цялостен анализ на икономическата политика на Италия. Тя направи оценка на националната програма за реформи и на програмата за стабилност и представи задълбочен преглед. Комисията взе предвид не само тяхното значение за провеждането на устойчива бюджетна и социално-икономическа политика в Италия, но и тяхното съответствие с правилата и насоките на ЕС предвид необходимостта от засилване на цялостното икономическо управление на Съюза чрез принос на ЕС към бъдещите решения на държавите-членки. Препоръките ѝ в рамките на европейския семестър са изразени в препоръки 1—6 по-долу.

               (21)

               С оглед на тази оценка Съветът разгледа програмата за стабилност, като становището му (6) е изразено по-специално в препоръка 1 по-долу.

               (22)

               С оглед на задълбочения преглед, направен от Комисията, и на тази оценка Съветът разгледа националната програма за реформи и програмата за стабилност. Неговите препоръки по член 6 от Регламент (ЕС) № 1176/2011 са изразени в препоръки 1—6 по-долу.

               (23)

               В контекста на европейския семестър Комисията направи също така анализ на икономическата политика в еврозоната като цяло. На тази основа Съветът публикува конкретни препоръки, адресирани до държавите-членки, чиято валута е еврото (7). Като държава, чиято парична единица е еврото, Италия следва също да гарантира пълното и навременно изпълнение на тези препоръки,

         ПРЕПОРЪЧВА на Италия да предприеме следните действия в периода 2013—2014 г.:

               1.

               Да гарантира, че дефицитът ще остане под референтната стойност в Договора от 3 % от БВП през 2013 г., като приложи изцяло приетите мерки. Да продължи структурното коригиране с подходящо темпо и посредством благоприятна за растежа фискална консолидация с цел постигане и запазване на средносрочната цел от 2014 г. нататък. Да осигури планираните структурни първични излишъци с цел изключително високото съотношение на държавния дълг към БВП да започне трайно да намалява. Да продължи да работи за трайно подобряване на ефикасността и качеството на публичните разходи чрез цялостно изпълнение на мерките, приети през 2012 г., и чрез засилване на усилията посредством редовни и задълбочени прегледи на всички нива на управление.

               2.

               Да гарантира своевременно изпълнение на текущите реформи, като приеме бързо необходимото законодателство за прилагане, последвано от конкретни резултати на всички нива на управление и с всички заинтересовани страни, както и да проведе мониторинг на тяхното въздействие. Да засили ефективността на публичната администрация и подобри координацията между различните равнища на управление. Да опрости административната и регулаторната рамка за гражданите и предприятията и да намали продължителността на разглеждане на делата, както и броя на съдебните спорове в областта на гражданското правосъдие, включително като насърчи използването на извънсъдебни процедури за разрешаване на спорове. Да подсили правната рамка за противодействие на корупцията, включително като преразгледа правилата за давностните срокове. Да приеме структурни мерки за подобряване на управлението на средствата на ЕС в южните региони за програмния период 2014—2020 г.

               3.

               Да въведе добри практики на корпоративно управление в целия банков сектор, които да доведат до по-висока ефективност и рентабилност в подкрепа на потока от кредити за производствени дейности. Да постигне напредък по текущата работа по отношение на скрининга на качеството на активите в банковия сектор и да улесни решаването на проблема с необслужваните кредити в счетоводните баланси на банките. Да насърчи по-нататъшното развитие на капиталовите пазари, да разнообрази и подобри достъпа на предприятията до финансиране, особено по отношение на собствения капитал, което на свой ред ще стимулира капацитета за иновации и растеж.

               4.

               Да гарантира ефективното прилагане на реформите на пазара на труда и на определянето на възнагражденията за постигане на по-добро съответствие между възнагражденията и производителността. Да предприеме допълнителни действия за увеличаване на участието на пазара на труда, най-вече на жените и на младите хора, например посредством гаранцията за младежта. Да укрепи професионалното образование и обучение, да осигури по-ефективни публични служби по заетостта и да подобри услугите, свързани с професионалното развитие и консултациите за студенти. Да намали финансовите демотивиращи фактори за втория член на домакинството и да подобри предоставянето на грижи, особено детски и дългосрочни и извънучилищни услуги. Да увеличи усилията за предотвратяване на преждевременното напускане на училище. Да подобри качеството и резултатите на училищното образование, като засили също професионалното развитие на учителите и кариерната диверсификация. Да осигури ефективността на социалните трансфери, именно чрез по-целенасочено отпускане на социални помощи, най-вече за домакинствата с ниски доходи и с деца.

               5.

               Изместване на данъчната тежест от труда и капитала към потреблението, недвижимото имущество и околната среда по неутрален за бюджета начин. За тази цел следва да бъде преразгледан обхватът на освобождаванията и намалените ставки на ДДС и на преките данъчни разходи, както и да бъде реформирана кадастралната система с цел привеждане в съответствие на данъчната основа на постоянните данъци върху недвижимата собственост с пазарните стойности. Да продължи борбата с укриването на данъци, да подобри спазването на данъчното законодателство и да предприеме решителни стъпки за борба със сивата икономика и недекларирания труд.

               6.

               Да гарантира правилното прилагане на мерките, насочени към отваряне на пазара в сектора на услугите. Да премахне оставащите ограничения в областта на професионалните услуги и да насърчи отварянето на пазара за предоставянето например на местни обществени услуги, при което следва по-скоро да се използват обществени поръчки (вместо преки концесии). Да продължи прилагането на мерките за подобряване на условията за достъп до пазара в областта на мрежовите индустрии, по-специално като учреди приоритетно орган за транспорта. Да усъвършенства капацитета на инфраструктурата, като обърне особено внимание на енергийните връзки, интермодалния транспорт и високоскоростните широколентови мрежи в областта на телекомуникациите с оглед също така на преодоляването на разликите между Севера и Юга.

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  ОВ L 209, 2.8.1997 г., стр. 1.

      (2)  ОВ L 306, 23.11.2011 г., стр. 25.

      (3)  Продължават да се прилагат и за 2013 г. с Решение 2013/208/ЕС на Съвета от 22 април 2013 г. относно насоки за политиките за заетост на държавите-членки (ОВ L 118, 30.4.2013 г., стр. 21).

      (4)  ОВ C 219, 24.7.2012 г., стр. 46.

      (5)  ОВ L 200, 8.8.2000 г., стр. 35.

      (6)  Съгласно член 5, параграф 2 от Регламент (ЕО) № 1466/97.

      (7)  Вж. страница 97 от настоящия брой на Официален вестник.


title: Препоръка на Европейската централна банка от 10 декември 2015 година до Съвета на Европейския съюз относно външните одитори на Národná banka Slovenska (ЕЦБ/2015/45)

text:
               18.12.2015

               BG

               Официален вестник на Европейския съюз

               C 425/1

         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 10 декември 2015 година
   до Съвета на Европейския съюз относно външните одитори на Národná banka Slovenska
   (ЕЦБ/2015/45)
   (2015/C 425/01)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:

               (1)

               Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на сегашните външни одитори на Národná banka Slovenska — Ernst & Young Slovakia, spol. s r.o. — изтече след одита за финансовата 2014 година. Поради това е необходимо да се назначат външни одитори за периода, започващ от финансовата 2015 година.

               (3)

               Národná banka Slovenska избра Ernst & Young Slovakia, spol. s r.o. за свои външни одитори за финансовите години 2015 и 2016,

         ПРИЕ НАСТОЯЩАТА ПРЕПОРЪКА:
   Препоръчва се назначаването на Ernst & Young Slovakia, spol. s r.o. за външни одитори на Národná banka Slovenska за финансовите години 2015 и 2016.

      Съставено във Франкфурт на Майн на 10 декември 2015 година.

            Председател на ЕЦБ

         Mario DRAGHI


title: Препоръка (ЕС) 2016/1319 на Комисията от 29 юли 2016 година за изменение на Препоръка 2006/576/ЕО по отношение на деоксиниваленол, зеараленон и охратоксин А в храните за домашни любимци (Текст от значение за ЕИП)

text:
                  2.8.2016

                  BG

                  Официален вестник на Европейския съюз

                  L 208/58

            ПРЕПОРЪКА (ЕС) 2016/1319 НА КОМИСИЯТА
      от 29 юли 2016 година
      за изменение на Препоръка 2006/576/ЕО по отношение на деоксиниваленол, зеараленон и охратоксин А в храните за домашни любимци
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз, и по-специално член 292 от него,
      като има предвид, че:

                  (1)

                  В Препоръка 2006/576/ЕО на Комисията (1) се определят ориентировъчните стойности за деоксиниваленол, зеараленон, охратоксин А, фумонизини B1 + B2 и токсини Т-2 и HT-2 във фуражните суровини и комбинираните фуражи.

                  (2)

                  Настоящото ориентировъчно равнище за деоксиниваленол в храните за кучета е 5 mg/kg. С оглед на неотдавна получената информация относно токсичността на деоксиниваленол в храните за кучета и на становището на ЕОБХ относно деоксиниваленол в храните за животни (2) изглежда, че настоящото ориентировъчно равнище не осигурява достатъчно гаранции по отношение на здравословното състояние на кучетата и поради това е целесъобразно ориентировъчното равнище за деоксиниваленол в храните за кучета да се понижи.

                  (3)

                  С оглед на неотдавна получената информация относно токсичността на зеараленон в храните за котки и кучета е целесъобразно да се определи ориентировъчно равнище за зеараленон в храните за котки и кучета, за да се осигурят гаранции по отношение на здравословното състояние на тези животни, в очакване на актуализирана оценка на риска, която следва да изготви ЕОБХ, относно възможните рискове за здравето на животните вследствие на присъствието на зеараленон в храните за животни.

                  (4)

                  С оглед на неотдавна получената информация относно токсичността на охратоксин А в храните за котки и кучета и на становището на ЕОБХ относно охратоксин А в храните за животни (3) е целесъобразно да се определи ориентировъчно равнище за охратоксин А в храните за котки и кучета, за да се осигурят гаранции по отношение на здравословното състояние на тези животни.

                  (5)

                  С цел да се запази четивността на разпоредбите в препоръката е целесъобразно приложението към препоръката да се замени с ново приложение,

            ПРИЕ НАСТОЯЩАТА ПРЕПОРЪКА:
      Приложението към Препоръка 2006/576/ЕО се заменя с приложението към настоящата препоръка.

         Съставено в Брюксел на 29 юли 2016 година.

               За Комисията

            Vytenis ANDRIUKAITIS

               Член на Комисията

         (1)  Препоръка 2006/576/ЕО на Комисията от 17 август 2006 г. относно присъствието на деоксиниваленол, зеараленон, охратоксин А, токсини Т-2 и HT-2 и фумонизини в продукти, предназначени за хранене на животните (ОВ L 229, 23.8.2006 г., стр. 7).

         (2)  Opinion of the Scientific Panel on Contaminants in the Food Chain on a request from the Commission related to Deoxynivalenol (DON) as undesirable substance in animal feed (Становище на Експертната група по замърсителите в хранителната верига по искане на Комисията във връзка с деоксиниваленол (DON) като нежелано вещество в храните за животни) http://www.efsa.europa.eu/en/efsajournal/pub/73

         (3)  Opinion of the Scientific Panel on Contaminants in Food Chain on a request from the Commission related to ochratoxin A (OTA) as undesirable substance in animal feed (Становище на Експертната група по замърсителите в хранителната верига по искане на Комисията във връзка с охратоксин А (OTA) като нежелано вещество в храните за животни) http://www.efsa.europa.eu/en/efsajournal/pub/101

         ПРИЛОЖЕНИЕ

            ОРИЕНТИРОВЪЧНИ СТОЙНОСТИ

                     Микотоксин

                     Продукти, предназначени за хранене на животни

                     Ориентировъчна стойност в mg/kg (ppm), отнасяща се за фуражи със съдържание на влага от 12 %

                     Деоксиниваленол

                     Фуражни суровини (*)

                                 —

                                 зърнени култури и зърнени продукти (**), с изключение на царевични странични продукти

                     8

                                 —

                                 царевични странични продукти

                     12

                     Комбинирани фуражи с изключение на:

                     5

                                 —

                                 комбинирани фуражи за прасета

                     0,9

                                 —

                                 комбинирани фуражи за телета (< 4 месеца), агнета, ярета и кучета

                     2

                     Зеараленон

                     Фуражни суровини (*)

                                 —

                                 зърнени култури и зърнени продукти (**), с изключение на царевични странични продукти

                     2

                                 —

                                 царевични странични продукти

                     3

                     Комбинирани фуражи за:

                                 —

                                 прасенца, млади женски свине, кученца, котенца, предназначени за разплод кучета и котки,

                     0,1

                                 —

                                 възрастни кучета и котки, различни от тези за разплод

                     0,2

                                 —

                                 свине майки и прасета за угояване

                     0,25

                                 —

                                 телета, млекодайни животни, овце (включително агнета) и кози (включително ярета)

                     0,5

                     Охратоксин А

                     Фуражни суровини (*)

                                 —

                                 зърнени култури и зърнени продукти (**)

                     0,25

                     Комбинирани фуражи за:

                                 —

                                 прасета

                     0,05

                                 —

                                 домашни птици

                     0,1

                                 —

                                 котки и кучета

                     0,01

                     Фумонизини B1 + B2

                     Фуражни суровини (*)

                                 —

                                 царевица и царевични продукти (***)

                     60

                     Комбинирани фуражи за:

                                 —

                                 свине, коне (Equidae), зайци и домашни любимци

                     5

                                 —

                                 риба

                     10

                                 —

                                 домашни птици, телета (< 4 месеца), агнета и ярета

                     20

                                 —

                                 възрастни преживни животни (> 4 месеца) и норки

                     50

                     Токсини Т-2 + НТ-2

                     Комбинирани фуражи — храни за котки

                     0,05

            (*)  Специално внимание трябва да се обърне на зърнените култури и зърнените продукти при директно хранене на животните, като тяхната употреба в дневната дажба следва да не води до нива на експозиция на животното на тези микотоксини, които да са по-високи от съответните граници на експозиция при употреба само на пълноценни фуражи в дневната дажба.

            (**)  Понятието „зърнени култури и зърнени продукти“ включва не само фуражните суровини, изброени в позиция 1 „Зърнени култури и получавани от тях продукти“ в списъка на фуражните суровини, посочени в част В от приложението към Регламент (ЕС) № 68/2013 на Комисията от 16 януари 2013 г. относно каталога на фуражните суровини (ОВ L 29, 30.1.2013 г., стр. 1), а също и други фуражни суровини, получени от зърнени култури, по-специално тревни и груби фуражи.

            (***)  Понятието „царевица и царевични продукти“ включва не само фуражните суровини, изброени в позиция 1 „Зърнени култури и получавани от тях продукти“ в списъка на фуражните суровини, посочени в част В от приложението към Регламент (ЕС) № 68/2013, а също и други фуражни суровини, получени от царевица, по-специално царевични тревни и груби фуражи.


title: Препоръка на европейската централна банка от 5 юни 2009 година до Съвета на Европейския съюз относно външните одитори на Banka Slovenije (ЕЦБ/2009/12)

text:
               11.6.2009

               BG

               Официален вестник на Европейския съюз

               C 132/1

      ПРЕПОРЪКА НА ЕВРОПЕЙСКАТА ЦЕНТРАЛНА БАНКА

   от 5 юни 2009 година
   до Съвета на Европейския съюз относно външните одитори на Banka Slovenije

   (ЕЦБ/2009/12)
   2009/C 132/01
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:

               (1)

               Отчетите на Европейската централна банка (ЕЦБ) и националните централни банки се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на сегашния външен одитор на Banka Slovenije ще изтече след одита за финансовата 2008 година. Поради това е необходимо да се назначат външни одитори за периода, започващ от финансовата 2009 година.

               (3)

                  Banka Slovenije избра Deloitte revizija d.o.o за свой външен одитор за финансовите години от 2009 до 2011,

         ПРИЕ НАСТОЯЩАТА ПРЕПОРЪКА:
   Препоръчва се назначаването на Deloitte revizija d.o.o. за външен одитор на Banka Slovenije за финансовите години от 2009 до 2011.

      Съставено във Франкфурт на Майн на 5 юни 2009 година.

            Председател на ЕЦБ

         Jean-Claude TRICHET


   BG
BG    BG
 ---pagebreak---                    ЕВРОПЕЙСКА КОМИСИЯ
                                               Брюксел, 20.7.2010
                                               SEC(2010) 914 окончателен
                   ПРЕПОРЪКА НА КОМИСИЯТА КЪМ СЪВЕТА
   за упълномощаване на Комисията да започне преговори от името на Европейския
       съюз за подновяване на протокола към Споразумението за партньорство в
                       областта на рибарството с Гвинея Бисау
BG                                                                             BG
 ---pagebreak---                       ПРЕПОРЪКА НА КОМИСИЯТА КЪМ СЪВЕТА
    за упълномощаване на Комисията да започне преговори от името на Европейския
        съюз за подновяване на протокола към Споразумението за партньорство в
                          областта на рибарството с Гвинея Бисау
   А.      ОБЯСНИТЕЛЕН МЕМОРАНДУМ
           Европейският съюз и Република Гвинея Бисау подписаха протокол към
           Споразумението за партньорство в областта на рибарството1, който беше
           парафиран от двете страни на 23 май 2007 година и влезе в сила на 18 март
           2008 г. Протоколът, който предоставя възможности за риболов на корабите от
           ЕС и определя финансовото участие, ще изтече на 15 юни 2011 г.
           Комисията предлага да се започнат преговори за нов протокол, който е
           съобразен с актуалните възможности и потребности на флота на държавите-
           членки и съответства на насоките на Съвета от юли 2004 година относно
           споразуменията за партньорство в областта на рибарството.
           Необходимо е Съветът да приеме насоките за преговори, прикрепени към
           настоящата препоръка.
   Б.      ПРЕПОРЪКА
           Предвид гореизложеното Комисията отправя следната препоръка:
           – Съветът упълномощава Комисията да започне и проведе преговори за
              подновяване на протокола в рамките на Споразумението за партньорство в
              областта на рибарството с Република Гвинея Бисау;
           – Комисията e номинирана за преговарящ на Европейския съюз в тази връзка;
           – Комисията провежда преговорите в консултация със специален комитет
              съгласно разпоредбите на Договора за функционирането на Европейския
              съюз;
           – Съветът одобрява насоките за преговори, прикрепени към настоящата
              препоръка.
   1
          Регламент (EО) №°241/2008 от 17 март 2008 г. – OВ L 75 от 18 март 2008 г.
BG                                                 2                                  BG
 ---pagebreak---                                     ПРИЛОЖЕНИЕ
   Насоки за преговори
   – Целта на преговорите е подновяването на протокола в рамките на Споразумението за
     партньорство в областта на рибарството между Европейския съюз и Република
     Гвинея Бисау, в съответствие със заключенията на Съвета от 15 юли 2004 година по
     отношение на Споразуменията за партньорство в областта на рибарството,
     основаващи се на съобщението на Комисията от 23 декември 2002 г., и като се вземе
     предвид положението с човешките права в страната.
   – Този протокол трябва да включва клауза относно последиците в случай на
     нарушаване на човешките права и демократичните принципи.
   – С оглед осигуряване и укрепване на отговорно и устойчиво рибарство чрез този нов
     протокол по време на преговорите Комисията ще се ръководи от следните цели:
          • осигуряване на достъп до изключителната икономическа зона (ИИЗ) на
             Република Гвинея Бисау и на необходимите разрешения за корабите от
             европейския флот за провеждане на риболовни дейности в посочената ИИЗ;
          • надлежно съобразяване с най-добрите налични научни препоръки;
          • гарантиране, че достъпът до риболовните ресурси се основава върху същите
             критерии, които се прилагат към настоящия протокол, и върху
             наблюдаваното развитие през изминалите няколко години;
          • укрепване на диалога по отрасловата политика с цел насърчаване
             прилагането на отговорна политика в областта на рибарството при спазване
             на целите за развитие на страната, по-специално по отношение на
             наблюдението, контрола и надзора на риболовните дейности, управлението
             на риболовните ресурси и подобряването на санитарните условия на
             продуктите от риболов.
BG                                         3                                           BG


				|

		52013DC0353

			Препоръка за ПРЕПОРЪКА НА СЪВЕТА относно националната програма за реформи на Чешката република за 2013 г. и за представяне на становище на Съвета относно програмата за конвергенция на Чешката република за периода 2012—2016 г. /* COM/2013/0353 final - 2013/ () */

Препоръка
за
ПРЕПОРЪКА
НА СЪВЕТА
относно
националната
програма за
реформи на
Чешката
република за
2013 г.
и за
представяне
на становище
на Съвета относно
програмата
за
конвергенция
на Чешката
република за
периода 2012—2016 г.
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 121,
параграф 2 и
член 148,
параграф 4 от
него,
като
взе предвид
Регламент
(ЕО) № 1466/97 на
Съвета от
7 юли 1997 г. за
засилване на
надзора
върху състоянието
на бюджета и
на надзора и
координацията
на икономическите
политики[1], и
по-специално
член 9,
параграф 2 от
него,
като
взе предвид
препоръката
на Европейската
комисия[2],
като
взе предвид
резолюциите
на Европейския
парламент[3],
като
взе предвид
заключенията
на Европейския
съвет,
като
взе предвид
становището
на Комитета по
заетостта,
след
консултация
с
Икономическия
и финансов
комитет,
като
има предвид,
че:
(1)       На
26 март 2010 г.
Европейският
съвет
постигна съгласие
по
предложението
на Комисията
да се започне
изпълнението
на нова
стратегия за
растеж и
работни
места —
стратегията
„Европа 2020“ — въз
основа на
засилена
координация
на
икономическите
политики,
която
стратегия ще
се съсредоточи
върху
ключовите
области, в
които е необходимо
да се
предприемат
действия за
повишаване
на
потенциала
на Европа за
устойчив
растеж и
конкурентоспособност.
(2)       На
13 юли 2010 г. въз
основа на
предложенията
на Комисията
Съветът прие
препоръка
относно
общите
насоки за
икономическите
политики на
държавите
членки и на
Съюза (за
периода 2010—2014 г.),
а на
21 октомври
2010 г. прие
решение
относно
насоките за
политиките
на държавите
членки по
заетостта[4], като
двата акта
заедно
представляват
т. нар.
„интегрирани
насоки“.
Държавите
членки бяха
приканени да
се съобразят
с интегрираните
насоки при
провеждането
на
националните
си икономически
политики и
политики по
заетостта.
(3)       На
29 юни 2012 г.
държавните и
правителствените
ръководители
взеха
решение
относно Пакт
за растеж и
работни
места, с
който се предоставя
съгласувана
рамка за
действие на равнището
на отделните
държави, ЕС и
еврозоната,
като се
използват
всички
възможни лостове,
инструменти
и политики.
Те взеха решение
относно
действията,
които да
бъдат предприети
на равнище
държави
членки, като
по-конкретно
изразиха
пълната си
ангажираност
с
постигането
на целите на
стратегията
„Европа 2020“ и с
изпълнението
на
специфичните
за държавите
препоръки.
(4)       На
6 юли 2012 г.
Съветът прие
препоръка
относно
националната
програма за
реформи на
Чешката
република за
2012 г. и даде
становището
си относно
актуализираната
програма за
конвергенция
на Чешката
република за
периода 2011—2015 г.
(5)       На
28 ноември 2012 г.
Комисията
прие
Годишния обзор
на растежа[5], с
което
постави
началото на
Европейския
семестър за
координация
на
икономическите
политики за
2013 г. Също на
28 ноември 2012 г.
въз основа на
Регламент
(ЕС) № 1176/2011
Комисията
прие втория
Доклад за механизма
за
предупреждение[6], в
който не
определи
Чешката
република
като една от
държавите
членки, за
които ще се извърши
задълбочен
преглед.
(6)       На
14 март 2013 г.
Европейският
съвет одобри
приоритетите,
насочени към
осигуряване
на финансова
стабилност,
бюджетна
консолидация
и действия за
стимулиране
на растежа.
Той подчерта
необходимостта
от
провеждане
на диференцирана
и
благоприятстваща
растежа бюджетна
консолидация,
възстановяване
на нормалните
условия за
отпускане на
заеми в
икономиката,
насърчаване
на растежа и
конкурентоспособността,
справяне с
безработицата
и социалните
последици от
кризата и
модернизиране
на
публичната
администрация.
(7)       На
26 април 2013 г.
Чешката
република
представи
програмата
си за
конвергенция
за 2013 г.,
обхващаща
периода 2013—2016 г.,
а на 17 април
2013 г. — своята
национална
програма за
реформи за
2013 г. Двете
програми
бяха оценени
едновременно,
за да бъдат
отчетени
взаимовръзките
между тях.
(8)       Съгласно
извършената
в
съответствие
с Регламент
(ЕО) № 1466/97 на
Съвета
оценка на
програмата
за
конвергенция
за 2013 г.
Съветът е на
мнение, че
Чешката
република е
намалила
номиналния
дефицит с 1,4 %
от БВП между
2009 г. и 2012 г. благодарение
на
значителни
мерки за
консолидация,
както и че, на
базата на
текущите очаквания,
страната е на
път да
коригира
прекомерния
дефицит.
Макроикономическият
сценарий в
основата на
бюджетните
прогнози на
програмата е
реалистичен.
Според
програмата
за конвергенция
ръстът на
реалния БВП
се очаква да
бъде 0 % и 1,2 %
съответно
през 2013 г. и 2014 г.
в сравнение с
-0,4 % и 1,6 %
съответно
през 2013 г. и 2014 г.
съгласно
прогнозата
на службите
на Комисията
от пролетта
на 2013 г. Целта
на
изложената в програмата
бюджетна
стратегия е
задържане на
дефицита по
консолидирания
държавен
бюджет под
референтната
стойност от
3 % от БВП. Целта
за дефицита
по
консолидирания
държавен
бюджет от 2,9 %
от БВП през
2013 г. е в
съответствие
със срока за
коригиране
на прекомерния
дефицит,
определен в
препоръката
на Съвета от
2 декември
2009 г.
Пролетната
прогноза на
Комисията от
2013 г.
предвижда
бюджетен дефицит
от 2,9 % и 3 % от БВП
съответно
през 2013 г. и 2014 г.
Налице е риск
от постигане
на по-лоши от
очакваните
бюджетни резултати
през 2013 г.
заради
допълнителни
корекции при
възстановяването
на средства на
ЕС. От друга
страна,
еднократните
приходи,
свързани с
планирания
търг на нови
честотни
ленти за
телекомуникациите,
могат да доведат
до бюджетни
резултати
през 2013 г., които
са по-добри
от
очакваните. Програмата
за
конвергенция
потвърждава предишната
средносрочна
цел за
дефицит от 1 %
от БВП, която
адекватно
отразява
изискванията
на Пакта за
стабилност и
растеж. Прогнозира
се, че
(преизчисленият)
структурен бюджетен
дефицит ще се
увеличи с 0,3 %,
0,2 % и 0,5 % от БВП
съответно през
2014 г., 2015 г. и 2016 г.;
следователно
в програмата
не се
предвижда
корекция за
постигане на средносрочната
цел, което не
е в съответствие
с Пакта за
стабилност и
растеж.
Темпът на
растеж на държавните
разходи е в
съответствие
с целевия
показател за
разходите от
Пакта за стабилност
и растеж през
2014 г., но се
отклонява с
0,3 % и 0,5 % от БВП
съответно
през 2015 г. и 2016 г.
Според
програмата
за
конвергенция
се очаква през
обхванатия
от програмата
период
съотношението
на дълга към
БВП да
продължи да
расте, макар
и със
забавящи се
темпове, и да
достигне 51,9 %
от БВП през
2016 г.
(9)       На
бързото и
трайно
възстановяване
в Чешката
република
пречат
неколкократните
съкращения
на
публичните
разходи за
инвестиции.
Гарантирането
на способстващи
за растежа
разходи с
висок
мултиплициращ
ефект,
включително
проекти,
съфинансирани
със средства
на ЕС, не само
би спомогнало
да се
подкрепи
възстановяването,
но би могло
също така да
допринесе за
справянето с
дългосрочните
предизвикателства.
Отреждането
на
приоритетно
място на
разходите за
мерки за
увеличаване
на заетостта,
научните
изследвания
и иновациите,
образованието,
заведенията
за грижи за
деца и
инфраструктурните
проекти би
могло да
произведе значителни
ефекти по
отношение на
растежа.
Същевременно
е от ключово
значение да
се
гарантират
законосъобразността,
редовността
и ефективността
на тези
разходи.
(10)     Ограничен
напредък бе
постигнат
през 2012 г. в
областта на
данъчната
реформа.
Въпреки че бе
увеличен данъкът
при
прехвърляне
на недвижимо
имущество, не
бяха
предприети
стъпки за
повишаване
на много
ниското
равнище на
периодичните
имуществени
данъци.
Изоставени
бяха плановете
за въвеждане
на данък
върху емисиите
CO2 и за
премахване
на
освобождаването
от акциз
върху
природния
газ за
отопление.
Имплицитната
данъчна
ставка върху
енергията е под
средната за
ЕС и данъците
върху
движението
на превозни
средства
продължават
да са много
ниски.
Структурни
предизвикателства
продължават
да са налице
и при данъчното
облагане на
труда, като
по-специално
засягат лицата
с ниски
трудови
доходи и
работещите
на непълно
работно
време.
Предприети
бяха само
малки стъпки
за
намаляване
на различията
в данъчното
третиране на
наетите и
самостоятелно
заетите лица.
Чешката
република
също така
разполага с
възможности
допълнително
да повиши
ефективността
на своята
данъчна
администрация.
Що се отнася
до данъка върху
доходите на
физическите
лица и корпоративния
подоходен
данък,
правителството
планира през
2015 г. да въведе
Единно звено
за събиране
на данъците,
чрез което би
могло ефективно
да се
модернизира
данъчната
администрация
и да се
спомогне за
намаляване
сложността
на сега
действащата
система. Недостатък
на реформата
обаче
представлява
обстоятелството,
че няма да
бъдат
хармонизирани
данъчните
основни за
данъка върху
доходите на
физическите
лица и
вноските за
здравно и социално
осигуряване,
като по този
начин голяма
част от
потенциалните
ползи от реформата
ще останат
нереализирани.

(11)     В
Чешката
република е
налице липса
на устойчивост
от 5,0 % от БВП,
което е над
средното за
ЕС равнище.
Тази липса до
голяма
степен
отразява прогнозните
дългосрочни
разходи,
свързани със
застаряването
на
населението,
дължащи се на
очакваните
увеличения в
разходите за
пенсии и за
здравеопазване
и дългосрочни
грижи. Важен
източник за
неустойчивото
увеличение
на разходите
за пенсии е
бавният темп,
с който се
повишава
законоустановената
пенсионна
възраст,
особено за
мъжете. Осигуряването
на по-бързи
темпове на
повишаване
на
законоустановената
пенсионна възраст
в сравнение
със сега
действащото
законодателство
и
свързването
ѝ с
очакваната
продължителност
на живота
значително
би засилило
устойчивостта
на системата.
Освен това
една формула
за
индексация,
основаваща се
върху цените,
ако бъде
приложена в
дългосрочен
план, би
генерирала
значителни
икономии и същевременно
би запазила
покупателната
способност
на
пенсионерите.

(12)     В
разрез със
специфичната
за страната
препоръка от
2012 г. през 2013 г.
правителството
въведе
предпенсионна
схема, която
дава възможност
за получаване
на пенсия до
пет години
преди достигането
на
законоустановената
пенсионна
възраст.
Пенсиите по
предпенсионната
схема ще се
изплащат от
(третия)
стълб на пенсионно
осигуряване.
Този стълб
обаче получава
значителна
държавна
субсидия
чрез преки
съвместни
плащания и
данъчно
приспадане
на вноските.
Независимо
дали, както
очаква
правителството,
само
ограничен
брой лица
реално ще
изпълнят
критериите
за достъп до
схемата,
мярката
позволява
бенефициерите
да използват
натрупаната
до момента
публична субсидия
за цел, която
е в разрез с
политиките
за насърчаване
на по-дълъг
професионален
живот.
(13)     Очакваният
ръст на
разходите за
здравеопазване
и
дългосрочни
грижи също
значително
допринася за
разходите,
свързани със
застаряването
на
населението,
и голямата липса
на
устойчивост.
През
последните
години в
Чешката
република
бяха
проведени
реформи за
повишаване
на
ефективността
на здравната
система чрез
ограничаване
на разходите
и по-пазарно
ориентирани
решения. Въпреки
това
продължават
да са налице
проблеми. В
сравнение с
други
държави
членки при
чешката система
на
здравеопазване
има
тенденция за
прекомерен
акцент върху
болничните
грижи, което
поражда
неефективност.
Съществуват
възможности
предоставянето
на грижи да
се подобри по
начин, който
е
най-подходящ
от клинична
гледна точка
и
най-ефективен
от гледна точка
на разходите,
например
чрез преминаване
към приемане
в деня на
хирургическата
операция и
съкращаване
на
неуместната
продължителност
на престоя в
болниците за активно
лечение.
(14)     Неотдавнашни
прогнози на
ОИСР сочат,
че пълното
сближаване
на коефициентите
на заетост
при мъжете и
жените би спряло
прогнозираното
намаляване
на общата
работна сила
и би
увеличило
БВП на глава
от
населението
с до 16,5 % до 2030 г. На
22 май 2013 г. правителството
предложи
проектозакон
за
въвеждането
на частни
„детски
групи“, които
да се
ръководят от
професионални
детегледачки
и да са
придружени
от фискални
разходи за
предоставящите
грижи лица и
участващите
семейства.
Това е крачка
в правилната
посока, но
представлява
само
частичен отговор
на въпроса.
Въпреки
продължаващия
недостиг на
заведения за
грижи за
деца, особено
за децата под
три години,
не съществуват
планове за
увеличаване
на
бюджетната подкрепа
за
публичните
предучилищни
детски
заведения.
Пригодността
за заетост и
участието на
пазара на
труда на
лицата в
неравностойно
положение
също
продължават
да са проблем:
съществуват
възможности
за повишаване
на
ефикасността
и
ефективността
на обществените
служби по
заетостта.
(15)     В
специфичната
за страната
препоръка от
2012 г. относно публичната
администрация
изрично беше
спомената
нуждата от
повишаване
на ефективността
на
публичната
администрация
и засилване
на борбата с
корупцията.
Отбелязан бе
обаче само
ограничен
напредък в
приемането
на
приоритетните
правни
актове съгласно
чешката стратегия
за борба с
корупцията
за периода
2011—2012 г.
Приемането
от
правителството
през януари
2013 г. на нова
стратегия за
борба с корупцията
за периода
2013—2014 г. трябва
да бъде последвано
от спешното
приемане на
останалите приоритетни
актове, като
например
Закона за
държавните
служители. Това
ново
законодателство
ще трябва по
адекватен
начин да
разграничи
политическите
и
неполитическите
назначения, да
гарантира
независимостта
на
държавните служители
и да създаде
добре
работеща
система за
професионално
развитие за
ограничаване
на високото
текучество
на
служителите.
Чешката
република
постигна
значителен
напредък в
прилагането
на Закона за
обществените
поръчки, влязъл
в сила през
април 2012 г.
Въпреки това
местни
органи
докладваха
за трудности
при прилагането
на закона. Що
се отнася до
усвояването
на
средствата
на ЕС, до края
на 2012 г. бяха
изпълнени
по-голямата
част от
мерките,
включени в
плана за
действие за
укрепване на
системата за
управление и
контрол.
Чешките органи
обаче ще
трябва да
осигурят
постоянния
мониторинг
на плана за
действие.
(16)     В
етапа на
задължителното
образование
чешките
ученици
постигат
резултати,
които като
цяло са на
средно
равнище
според сравненията
в
международен
план. При
математиката
и науката
обаче
образователните
резултати с
времето
бързо са се
влошили.
Чешките власти
реагираха с
набор от
мерки,
свързан с изготвянето
на минимални
образователни
стандарти,
които да се
използват за
тестване на
учениците в
цялата
страна.
Трябва обаче
да се
разработи
по-интегрирана
система, чрез
която се
гарантира
осигуряването
на системна
подкрепа за
учениците,
учителите и
училищата,
отчитащи
недостатъчни
резултати на
тестовете.
Това
допълнително
би повишило
нивото на
амбиция на
реформата.
Главното
предизвикателство
пред чешката
система на
висше образование
е да
гарантира, че
растящият брой
студенти
получават
уменията,
необходими
за успешно
реализиране
на пазара на
труда.
Обсъжда се
реформа на
Закона за
висшето
образование
с цел да се
въведат
режими за диференцирано
финансиране
и да се
подобри акредитацията.
Това са
уместни и
амбициозни предложения,
но реалният
ефект от тях
ще зависи от
окончателния
план за
реформата.
Властите
също така
планират да
приемат
преработени
стандарти за
оценяване за
финансирането
на
научноизследователските
институции.
Увеличаването
на дяла на
показателите
за качество,
включително
засилването
на сътрудничеството
с бизнес
сектора, би
помогнало на
чешката
система за
научни
изследвания
и иновации да
реализира
по-високи
постижения.
(17)     Чешката
република е
сред
държавите — членки
на ЕС, с
най-висок
брой на
регулираните
професии.
През 2012 г. бе
проведена
обществена
консултация
във връзка с
преразглеждането
на
нормативната
уредба за
професиите, като
резултатите
от нея ще
бъдат
представени
през 2013 г. Това
е важна
стъпка за
намаляване
или
премахване
на бариерите
пред онези
професии, за
които
нуждата от
регулиране
не е доказана
или в които
то се счита
за прекомерно
(включително
продължителността
на
задължителните
стажове) и
по-лесният
достъп до
които би
могъл да
генерира
допълнителна
заетост и
растеж.
Въпреки
осъществените
в последните
години
подобрения
енергийната
интензивност
на Чешката
република
все още е
една от най-високите
в ЕС, особено
в сектора на сградите
и
енергетиката.
(18)     В
рамките на
европейския
семестър
Комисията
направи
цялостен
анализ на
икономическата
политика на
Чешката
република. Тя
извърши оценка
на
програмата ѝ
за
конвергенция
и националната
ѝ програма за
реформи.
Комисията
взе предвид
не само
тяхното
значение за провеждането
на устойчива
бюджетна и
социално-икономическа
политика в
Чешката
република, но
и тяхното
съответствие
с правилата и
насоките на
ЕС предвид
необходимостта
от засилване
на
цялостното
икономическо
управление
на
Европейския
съюз чрез
принос на равнище
ЕС към
бъдещите
решения на
държавите
членки.
Препоръките
ѝ в рамките
на
европейския
семестър са
изразени в
препоръки 1―7
по-долу.
(19)     С
оглед на тази
оценка
Съветът
разгледа програмата
за
конвергенция
на Чешката
република,
като
становището
му[7]
е изразено
по-специално
в препоръка 1
по-долу,
ПРЕПОРЪЧВА
на Чешката
република да
предприеме
следните
действия
през периода
2013—2014 г.:
1.           Да
изпълни
бюджета за
2013 г., както е
предвидено,
така че
устойчиво да
коригира
прекомерния
дефицит през
2013 г. и да
осъществи
структурната
корекция,
посочена в
препоръките
на Съвета в
контекста на
процедурата
при
прекомерен
дефицит. За
2014 г. и след
това, да укрепи
и стриктно да
изпълнява
бюджетната
стратегия,
подкрепена с
достатъчно
конкретни мерки,
за да осигури
адекватна
фискална консолидация
за постигане
на достатъчен
напредък към
средносрочната
цел. Да
отреди
приоритет на
разходите,
благоприятстващи
растежа,
включително
навреме да поеме
задължения
по
оставащите
проекти, съфинансирани
със средства
на ЕС
съгласно настоящата
финансова
рамка;
2.           Да
намали
високото равнище
на данъчното
облагане на
труда, като пренасочи
облагането
към области,
които в по-малка
степен
пречат на
растежа, като
например
периодичните
данъци върху
жилищата и
данъците
върху
движението
на превозни средства.
Допълнително
да намали
разликите в
данъчното
третиране на
наетите и
самостоятелно
заетите лица.
Да подобри
данъчната
дисциплина и
да намали
разходите за
спазване на
данъчното
законодателство,
като въведе
единното
звено за
събиране на
данъците и
хармонизира
данъчните
основи за
данъка върху
доходите на
физическите
лица и
вноските за
социално и
здравно
осигуряване;
3.           Да
ускори
увеличаването
на
законоустановената
пенсионна
възраст
спрямо
действащото
законодателство,
да въведе
ясна връзка
между
законоустановената
пенсионна възраст
и очакваната
продължителност
на живота и
да
преразгледа
механизма за
индексация. Да
придружи
повишаването
на
пенсионната
възраст с
мерки, чрез
които да се
насърчи пригодността
за заетост на
по-възрастните
работници, и
да намали
възможностите
за ранно
напускане на
пазара на
труда. По-конкретно,
да премахне
публичната
субсидия за
предпенсионната
схема. Да
предприеме
мерки, за да
повиши
значително
ефективността
на разходите
в сектора на здравеопазването,
по-специално
за болничните
грижи;
4.           Да
предприеме
мерки за
повишаване на
ефикасността
и
ефективността
на обществените
служби по
заетостта. Да
увеличи
значително
достъпа до
приобщаващи
заведения за
грижи за
деца, като
постави
акцент върху
децата на
възраст до
три години, както
и участието
на ромските
деца,
по-специално
като приеме и
приложи
закона за
частните
детски заведения
и увеличи
капацитета
на публичните
детски
заведения;
5.           Да
гарантира
изпълнението
на
стратегията
за борба с
корупцията
за периода
2013—2014 г. Да
приеме закон
за
държавните
служители, с
който следва
да се осигури
стабилна,
ефективна и
професионална
държавна
администрация.
Да подобри
управлението
на
средствата
на ЕС за
периода на
програмиране
2014—2020 г. Да
увеличи
капацитета
за
извършване
на публични
търгове на
местно и
регионално
равнище;
6.           Да
създаде широкообхватна
рамка за
оценяване в
задължителното
образование
и да
предприеме
целеви мерки
в подкрепа на
училищата,
които са
назад в
класирането
по отношение
на
образователните
резултати. Да
приеме мерки
за
подобряване
на акредитацията
и
финансирането
на висшето
образование. Да
увеличи дяла
на
основаното
на резултатите
финансиране
за
научноизследователски
институции;
7.           Използвайки
резултатите
от текущия
преглед, да
проведе
реформа на
регулираните
професии,
като намали
или премахне
бариерите
пред достъпа
до тях и
резерва от
дейности, в
които те са
неоснователни.
Да
предприеме
допълнителни
мерки за подобряване
на
енергийната
ефективност
на сградите и
в сектора на
промишлеността.
Съставено
в Брюксел на […] година.
                                                                       За
Съвета
                                                                       Председател
[1]               ОВ L 209, 2.8.1997 г.,
стр. 1.
[2]               COM(2013) 353 final.
[3]               P7_TA(2013)0052 и P7_TA(2013)0053.
[4]               Решение
2013/208/ЕС на
Съвета от
22 април 2013 г.
[5]               COM(2012) 750 final.
[6]               COM(2012) 751 final.
[7]               Съгласно
член 9,
параграф 2 от
Регламент (EО) № 1466/97
на Съвета.


Препоръка за становище на Съвета в съответствие с алинея трета от член 5 на Регламент (ЕО) № 1466/97 на Съвета от 7 юли 1997 г. относно актуализираната програма за стабилност на Италия, 2006-2011 г. (представена от Комисията)